Berlingske Tidende, 1763-03-07
J Henseende til Fredstractaten læser man allerede i offentlig Tryk. "Storbritannien har ved Definitivtractaten næsten faaet alt hvad det har lovet sig deraf." Fredens offentlige Forkyndelse skal efter nogles Meening ikke skee førend den 3die May, som den Tid da Fiendtlighederne i Ostindien skal ophøre i Følge af Præliminairerne, men efter andres Mening skulle den skee den 10de Martii, baade her, og i Paris. Den Kongelige Preussiske Gesandt Hr. Baron von Kniphausen har den 11te, førend han ren ste herfra, undertegnet med vores Ministerium en Convention, som indeholder: "At naar de Preussiske Lande ved Nederrhinen bleve forladte af de Franske Tropper, og tilbagegivet Hans Preussiske Majestæt, skal samme, og de Østerrigske Nederlande ganske undtages fra Krigen, og ansees som neutrale. Denne Convention, som i nogen Tid har været omhandlet, havde vel ikke blevet drevet paa, naar man havde vidst det, som man nu veed, nemlig, at Keiserinde Dronningen og Kongen af Preussen vare saa got som eenige om Freden. Vi høre at Hans Kongelige Majestæt vil udnævne de 2de berømte Admiraler, Hr. Edward Hawke og Hr. Georg Pock til Pairs af Storbritannien. En saadan Ære at tillægge Personer af saa stor Fortieneste kan ikke andet end ansees af et taknemmeligt Folk, som høyst billig. Jgienkaldelsen af de arvelige Tituler og Betieninger er ved en foretagen nøye Undersøgning anseet for umuelig, i Henseende til Rigets Forfatning, og derfore forkastet. Vore Breve fra Lissabon forsikre at Portugieserne vil tilstaae Engelænderne, som de beste Venner de have, fleere Frieheder end de hidindtil have haft. Man regner deriblandt, at de og vil tillade de hos dem boende Engellænder at begrave deres Døde i Jorden. Paa Øen Madera, have Portugieserne den Skik, at de legge de Døde, som ikke ere af deres Religione, i en Baad, og lader den ved en Vagt af Soldater føre en Miil ud fra Landet, og der kaste Liget i Søen. Efter den Engelske Tænkemaade, er dette en Forhaanelse, som længesiden burde have været afskaffet. Fra Riga er her nyelig bleven indbragt over 110000 Pund Potaske. Den 14de har det Geheime=Raadscollegium ladet udgaae en Proclamation, hvorved forbydes at indføre Oxehunder fra Dannemark og Tydskland, i Henseende til den der grasserende Qvægsyge. Man venter nu daglig Admiral Rodneys Ankomst fra Øerne under Vinden, med Krigskibet Fondroyant. Commanden der er overdraget til Chef d'Escadre Schwanton. Kort førend Definitiv=Tractaten blev undertegnet, havde, som man hører, Hertugen af Bedford allerede affærdiget en Coureer herhid, for at tilkiendegive at han stod i Begreb med at forlade det Franske Hof, men paa samme Hoffes Forlangende er Coureeren kaldet tilbage, og Tractaten derpaa bleven undertegnet. Som det hedder, saa have 2de fornemme Personer her frasagt sig deres Embeder forgangen Fredag. Lieutenanterne paa de Kongelige Skibe, have overgivet et Skrift til de Herrer Lord i Admiralitetet, som er af følgende Jndhold: "At alle Kongelige Fregatter og armerede Skibe, som ere omtrent 250 i Tallet, maatte beskikkes til Hvalfiskfangsteen, for derved at underholde et Antal af 20000 Søefolk. Disse Skibe skulle holde 125000 Tønder, besættes med 17500 aftakkede Søefolk, og med 1500 Officierer, som ikke ere i Tieneste. Alle disse skulle betales af Regieringen ligesom hidindtil er skeet, uden nogen Forandring i Regieringen. Lieutenanterne ville da, under de sædvanlige, og andre meddeelende Privilegier, gaae med disse Skibe til Strat-Davis paa Hvalfiskfangst; derved ville baade Søefolkene blive hiulpne, og Kronen ville i alle paakommende Tilfælde være forsikkret og 20000 gode og erfarne Søefolk." Man veed ikke endnu hvad de herpaa have faaet til Svar, thi Sagen maae først forelægges Parlementet; imidlertid troer man, at efter alle Omkostningers Fraregning, dette Foretagende ville indbringe Nationer 100000 Pund Sterling aarlig. Engelænderne have hidindtil ikke brugt meere end 3000 Mand til deres Fiskerie.